விசுவாசத்தைப் பற்றி ஒரு காரியத்தை இன்றைக்கு பார்க்கப்போகிறோம்.விசுவாசம் என்பது நம்பிக்கையிலே (hope) ஆரம்பமாகிறது.‘Hope’ என்கிற வார்த்தை மிகவும் அருமையான வார்த்தை. இதை நாம் அதிகமாக பயன்படுத்துகிறோம்.“Hope you pass your exam” ,“Hope you get married”, “Hope things go well with you” என்று ஆங்கிலத்தில் சொல்லுவார்கள். நீ தேர்ச்சி பெறுவாய் என்று நம்புகிறேன், உனக்கு திருமணம் ஆகிவிடும் என்று நம்புகிறேன், உனக்கு நல்ல வேலை கிடைக்கும் என்று நம்புகிறேன் என்று சொல்லுகிறோம்.Hope என்ற வார்த்தை ஒரு எதிர்பார்ப்பைக் குறிக்கிறது. Hope, faith இந்த இரண்டு வார்த்தைகளுக்கும் வித்தியாசம் உண்டு.ஆனால் அவைகள் ஒன்றோடொன்று மிகவும் சம்மந்தப்பட்டதாய் இருக்கிறது.விசுவாசமே நம்பிக்கையில் தான் ஆரம்பிக்கிறது.Hope என்றால் இனி எனக்கு நல்ல காரியம் நடக்கப்போகிறது என்று எதிர்காலத்தைக் குறித்த ஒரு எதிர்பார்ப்பு.Faith என்றால் இன்றைக்கே நான் அந்த நல்ல காலத்திற்கு சொந்தக்காரன் என்கிற நிச்சயம். நாம் வியாதிப்பட்டிருக்கும்போது“நான் நன்றாகி விடுவேன் என்று நம்புகிறேன்” என்று hope சொல்லுகிறது. இதில் எந்தத் தவறுமில்லை.ஆனால் ஒருவர், “நான் நன்றாகி விடுவேனா என்பதை என்னால் நம்ப முடியவில்லை” என்று சொன்னால் அதற்குத்தான் கவலைப்பட வேண்டும்.அவர் “நான் நம்புகிறேன்” என்று சொன்னால் சந்தோஷப்பட வேண்டும். ஏனென்றால் faith இல்லாமல் இருக்கலாம், ஆனால் hope இருக்கிறதே!hope இருந்தால் அவர் பிழைத்துக்கொள்வார், ஏனென்றால் சில நாட்கள் பொறுத்துhope ஆனது faith ஆகி விடும். நான் நன்றாகி விடுவேன் என்று நம்புகிறேன் என்பது மாறி, “அவருடைய தழும்புகளால் நான் குணமானேன்”என்ற நிலைக்கு அவர் வந்துவிடுவார்.சுகம் என்னுடைய பிறப்புரிமை, அது எனக்குச் சொந்தம், நான் அதற்குச் சொந்தக்காரன், கல்வாரி சிலுவையில் மீட்பின் மூலமாக தேவன் அதை எனக்குப் பெற்றுத் தந்திருக்கிறார், நான் உரிமையாளன் என்கிற நிச்சயம் அவருக்குள் வந்துவிடுகிறது. அது பத்திரம் போன்றது.நீங்கள் நிலத்தையே பார்த்திருக்கமாட்டீர்கள்;ஆனால் பத்திரம், அந்த நிலம் உங்களுடையது என்று சொல்லுகிறது.சுகத்தை இன்னும் பார்க்கவில்லை; ஆனால் பத்திரம், அது நம்முடையது என்று சொல்லுகிறது.பத்திரத்தை வைத்து நாம் தான் சொந்தக்காரன் என்பதைப் பேசுகிறோம்.நிலத்தில் போய் கால் வைத்தால்தான் சொந்தக்காரன் என்று கிடையாது.என்றைக்கு பத்திரத்தில் நம்முடைய பெயர் வந்துவிட்டதோ, அன்றைக்கே நாம் சொந்தக்காரர்கள் தான்.அதன் பிறகு நாம் நிலத்தில் கால் வைத்து, அங்கு வீட்டைக் கட்டி, வாழுவோம்.இதுதான் விசுவாசம்.விசுவாசம் என்பது அது எனக்கு இன்றைக்கு சொந்தம் என்கிற நிச்சயம்.நாளைக்கு எல்லாம் சரியாகிவிடும் என்பது நம்பிக்கை.நம்பிக்கை மிகவும் முக்கியம், இது மோசமானது அல்ல, இங்குதான் ஆரம்பிக்கிறது.ஆக, விசுவாசத்தின் ஆரம்பமே நம்பிக்கை தான்.